6 kappelli medjevali ta' importanza storika ġew skedati f'livell ta' Grad 1. Tnejn minn dawn il-kappelli (Santa Duminka, Ħad Dingli (Ħal Tartani) & Santa Marija ta' Bir Miftuħ, Gudja) kienu fost l-ewwel 10 parroċċi li kienu dokumentati fl-1436 barra dawk tal-Birgu u l-Imdina. Is-6 siti li fuqhom saret il-proposta tal-iskedar huma Santa Duminka, Ħad Dingli (Ħal Tartani); Santa Marija ta' Bir Miftuħ, Gudja; San Ċir, Rabat; Wasla tal-Familja Mqaddsa mill-Eġittu, Kemmuna; Santa Marija ta' Ħal Xluq, Siġġiewi u Santa Marija tas-Sokkors, Bormla. Il-Ministru għall-Wirt Nazzjonali, l-Arti u Gvern Lokali José Herrera qal li h uwa importanti li binjiet storiċi li għandna f'pajjiżna jkomplu jiġu salvagwardjati u protetti hekk kif dawn il-binjiet huma parti integrali mill-istorja u l-identità ta' pajjiżna.